অনেকে এই কৃত্রিম ডিম্বাণু ও শুক্রাণু তৈরিতে সম্মতি দেন না। কারণ এতে বিকলাঙ্গ ও দুর্বল সন্তান জন্ম নিতে পারে। শিশু হয়তো পরবর্তীতে জটিল রোগে আক্রান্ত হতে পারে। আর এতে মূল্যবোধ জনিত কিছু সমস্যাও থেকে যায়। কারণ এতে যেকোনো কারও কোষ নিয়ে তার সম্মতি ছাড়াই সন্তান তৈরি করা যায়। এতে সন্তানের ভরণ-পোষণের দ্বায়ভার নিয়ে সমস্যা দেখা দিবে। আবার এভাবে অতি সহজে মানুষ তৈরি মানুষের জীবনের গুরুত্ব কমিয়ে দিবে। মানুষের প্রতি মানুষের সম্মান কমে যাবে। আরেকটি মজার ব্যাপার হলো এতে একজন মানুষের কোষ থেকেই শুক্রাণু ও ডিম্বাণু তৈরি করে সন্তান তৈরি করা যেতে পারে। সেক্ষেত্রে ঐ সন্তানের মা ও বাবা একজনই হবে। আমেরিকায় এসব কথা চিন্তা করে ভ্রূণ গবেষণায় টাকার অনুদান কমিয়ে দেয়া হয়েছে। যদিও ওবামা প্রশাসন এটা বাড়িয়ে দিয়েছিলো ট্রাম্প প্রশাসন হয়তো এটিকে আবার কমিয়ে দিবে। আবার দেশ ভেদেও গবেষণা নির্ভর করে। যেমন জাপানে ভ্রূণ নিয়ে গবেষণা নিষেধ। কিন্তু ইজারাইলে এ নিয়ে কোন বিধি নিষেধ নেই বরং এতে উৎসাহ দেয়া হয়।